laion/Wikipedia-Exotic huggingface dataset:
ভুটানে পতিতাবৃত্তি

ভুটানে পতিতাবৃত্তি বেআইনি, কিন্তু ভুটানের অনেক সীমান্তবর্তী শহরে মানুষ প্রকাশ্যে পতিতা বাণিজ্য করে থাকে। স্বাস্থ্য মন্ত্রনালয়ের তথ্য থেকে অনুমান করা হয় যে ভুটানে ৪০০ থেকে ৫০০ জন মহিলা পতিতাবৃত্তির সাথে জড়িত। তাদের অধিকাংশই এসেছে দরিদ্র পরিবার থেকে। তারা গোপন পেশা হিসেবে পতিতাবৃত্তি করে। তাদের অধিকাংশের দ্বিতীয় ও প্রকাশ্য পেশা রয়েছে। তবে ভুটানে পেশাদার পতিতা রয়েছে। তাদের মধ্যে বিদ্যালয়গামী নারীরাও আছে। ভুটানের সীমান্তবর্তী অঞ্চলে মানবপাচার বিশেষত নারী ও শিশুপাচারের ঘটনা ঘটে। ভারত, নেপাল ও বাংলাদেশসহ বিভিন্ন দেশ থেকে নারীপাচার হয়ে ভুটানে এসে পতিতাবৃত্তির সাথে জড়িয়ে পড়ে। ভুটানের প্রত্যন্ত অঞ্চলে বোমেনা প্রথা লক্ষ্য করা যায়। মূলত পূর্ব ভুটান তথা প্রত্যন্ত অঞ্চলগুলোতেই এই রীতির প্রচলন রয়েছে। প্রথা অনুসারে, ভুটানের পুরুষেরা রাতের অন্ধকারে মেয়ের সন্ধানে বের হয়। তারা কোন মেয়েদের ঘরে ঢুকে যায় ও তাদের শারীরিক সম্পর্ক স্থাপন করে। যদি পরের দিন সূর্যোদয় পর্যন্ত সেই পুরুষ উক্ত মহিলার ঘরে অবস্থান করে, তবে ছেলে ও মেয়ের দুই পরিবারের সম্মতিতে তাদের বিয়ে দেওয়া হয়। কিন্তু যদি ভোরের আলো ফোটার আগেই সেই পুরুষ ঘর ছেড়ে চলে যায়, তবে সেই মহিলার পরিবার পুরুষটিকে কোন দোষ দিতে পারে না। ভুটানের পেনাল কোড (পিসিবি), ২০০৪ এর ৩৭৩ ধারায় বলা হয়েছে যে, একজন পতিতা অভিযুক্তকে পতিতাবৃত্তির অপরাধে দোষী সাব্যস্ত করা হবে, যদি অভিযুক্ত ব্যক্তি কাউকে পতিতাবৃত্তির প্রস্তাব দেয়, অন্য কোন ব্যক্তির সাথে টাকা বা সম্পত্তির বিনিময়ে যৌন সম্পর্কে জড়িয়ে পড়ে, বা জড়িত হতে সম্মত হয়। ৩৭৪ ধারায় বলা হয়েছে, পতিতাবৃত্তির অপরাধ একটি অপকর্ম হিসেবে চিহ্নিত হবে। বাহরাইনে পতিতাবৃত্তি কাতারে পতিতাবৃত্তি তুরস্কে পতিতাবৃত্তি ইসরায়েলে পতিতাবৃত্তি "Unbridled flesh trade in the border town"। Bhutan Times। ২০১২-০৩-৩১ তারিখে মূল থেকে আর্কাইভ করা। সংগ্রহের তারিখ ২০১১-০৯-১৮।  "Sex, sleaze and the city"। Bhutan Observer। ২০১১-১২-০৩ তারিখে মূল থেকে আর্কাইভ করা। সংগ্রহের তারিখ ২০১১-০৯-১৮।  "400 to 500 possible sex workers in Bhutan - The Bhutanese"। The Bhutanese (ইংরেজি ভাষায়)। সংগ্রহের তারিখ ২০১৮-০১-০৬।  "Bhutan"। U.S. Department of State (ইংরেজি ভাষায়)। সংগ্রহের তারিখ ২০১৮-০১-০৬।  Pratidin, Bangladesh। "ভুটানের ভয়ঙ্কর 'বোমেনা' প্রথা, বিপত্তিতে নারীরা! | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০১-০৬।
শ্রীকান্ত জিচকর

শ্রীকান্ত জিচকর (১৪ই সেপ্টেম্বর ১৯৫৪ সাল – ২রা জুন ২০০৪) ছিলেন একজন ভারতীয় রাজনীতিবিদ। তিনি ছিলেন হরেক রকমের অনেক ডিগ্রীধারী ব্যক্তিত্ব। তিনি ভারতের সবচেয়ে বেশি ডিগ্রীধারী ও শিক্ষিত ব‍্যক্তি। তিনি আইন (এল.এল. বি.)-ডিগ্রীর সাথে আন্তর্জাতিক আইন (LL.M.) ও ব্যবসা প্রশাসন ডিগ্রি (DBM and MBA) এবং সাংবাদিকতায় (B.Journ) ডিগ্রী নেন । তিনি সংস্কৃত-এ ডি. লিট (Doctor of Literature) নেন, বিশ্ববিদ্যালয়ের যেকোনো ডিগ্রীর মধ্যে যেটি সর্বোচ্চ। তার অধিকাংশ ডিগ্রীগুলো উচ্চ মানের ও প্রথম শ্রেণীর এবং ডিগ্রীর জন্য তিনি অনেক স্বর্ণ পদক অর্জন করেন। প্রতি গ্রীষ্ম এবং শীতে ১৯৭৩ থেকে ১৯৯০ সালের মধ্যে তিনি ৪২টি বিশ্ববিদ্যালয়ের পরীক্ষা প্রশ্নপত্র রচনা করেন। তিনি মেডিকেল ডাক্তার (MBBS and MD) হিসেবে কর্মজীবন শুরু করেছিলেন। তিনি ভারতের রাজনীতিও গুরুত্বপূর্ণ ভূমিকা পালন করেন। তিনি ১৪ টি মন্ত্রণালয়ের দায়িত্ব একা পালন করেন। তিনি ভারত সরকারের শক্তিশালী মন্ত্রী ছিলেন। ১৯৭৮ সালে তিনি ইন্ডিয়ান সিভিল সার্ভিস পরীক্ষা দেন এবং নির্বাচিত ও ইন্ডিয়ান পুলিশ সার্ভিস (আইপিএস) হিসেবে নিয়োগ প্রাপ্ত হন, পরে তিনি সেই পদ ত্যাগ করেন এবং পুনরায় ইন্ডিয়ান সিভিল সার্ভিস পরীক্ষা দেন এবং সাফল্যের সহিত ১৯৮০ সালে ইন্ডিয়ান এডমিনিস্ট্রেটিভ সার্ভিসেস (আইএএস) পদে যোগ দেন। কিন্তু চার মাস পর তিনি সে পদ ত্যাগ করেন সাধারণ নির্বাচনে প্রতিদ্বন্দ্বিতা করার লক্ষ্যে। ১৯৮০ সালে তিনি মহারাষ্ট্র আইন প্রণয়ন এসেম্বলিতে নির্বাচিত হন, এবং ২৬ বছর বয়সে সর্বকনিষ্ঠ এমএলএ হিসেবে উত্তীর্ণ হন। ধারাবাহিকভাবে তিনি সরকারের মন্ত্রী পর্যায়ের একজন ক্ষমতাবান মন্ত্রী হিসেবে আত্মপ্রকাশ করেন। মন্ত্রী হিসেবে, তিনি একাধারে ১৪ মন্ত্রণালয়ের দায়িত্ব পালন করেন। ভারতে তার একক-ব্যক্তিগত পাঠাগারে বাহান্ন হাজারের বেশি বই সংগৃহীত ছিল। জিচকর ছিলেন একজন প্রাতিষ্ঠানিক, পেইন্টার, ব্যবসায়িক ফটোগ্রাফার, এবং মঞ্চ অভিনেতা। তিনি একজন মহারাষ্ট্রের বিধানসভার আইন প্রণেতা (১৯৮২–৮৫) ও মহারাষ্ট্রের আইন প্রণয়ন পরিষদের (১৯৮৬–৯২) সদস্য এবং মহারাষ্ট্র সরকারের রাষ্ট্র মন্ত্রী হিসেবেও দায়িত্ব পালন করেছিলেন। তিনি ভারতের রাজ্যসভার (১৯৯২–৯৮) সদস্য ছিলেন। ১৯৯২ সালে নাগপুরে সন্দীপনী স্কুল প্রতিষ্ঠার মাধ্যমে তিনি শিক্ষাঙ্গনে গুরুত্বপূর্ণ ভূমিকা পালন করেন। ২ জুন ২০০৪ সালে তিনি ঊনপঞ্চাশ বছর বয়সে গাড়ী দুর্ঘটনায় প্রাণত্যাগ করেন। "Shrikant Jichkar killed in road accident"। www.rediff.com। সংগ্রহের তারিখ ১৮ জুলাই ২০১৭।  "This is the most educated person in India with 20 degrees : Listicles: Microfacts"। indiatoday.intoday.in। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৭।  http://www.indiatimes.com/news/india/this-is-the-story-of-shrikant-jichkar-the-man-who-had-20-degrees-from-42-universities-263216.html "At a Glance: Late Dr Shrikant Jichkar, India's one of the most learned politicians"। সংগ্রহের তারিখ ১৮ জুলাই ২০১৭।  "5 Facts You Should Know About Dr. Shrikant Jichkar, The Most Qualified Man In India"। www.thestorypedia.com। সংগ্রহের তারিখ ১৮ জুলাই ২০১৭।
মেরা নাম জোকার

মেরা নাম জোকার (হিন্দি: मेरा नाम जोकर, অনুবাদ 'আমার নাম জোকার') হচ্ছে ১৯৭০ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর পরিচালনা করেছিলেন। চিত্রনাট্য লিখেছিলেন খাজা আহমেদ আব্বাস। মেরা নাম জোকার ঋষি কাপুর অভিনীত প্রথম চলচ্চিত্র ছিলো এবং এই চলচ্চিত্রটি সার্কাসের একজন জোকারকে নিয়ে যাকে তার সব দুঃখ ফেলে দিয়ে মানুষকে হাসাতে হবে। চলচ্চিত্রটি হিন্দি চলচ্চিত্র শিল্পের অন্যতম দীর্ঘ কাহিনী সম্পন্ন চলচ্চিত্র। ১৯৬৪ সালে রাজ কাপুর বৈজয়ন্তীমালা এবং রাজেন্দ্র কুমারকে নিয়ে 'সঙ্গম' চলচ্চিত্র বানান, ওটি হয়েছিলো ব্যাপক ব্যবসাসফল এবং তুমুল দর্শকপ্রিয়, অপরদিকে 'মেরা নাম জোকার' এর ক্ষেত্রে ব্যবসাসফলতা না আসলেও এটি '৯০ এর দশকে 'কাল্ট ফিল্ম' এর মর্যাদা আয়ত্ত করে। ছয় বছর ধরে (১৯৬৪ সাল থেকে) মেরা নাম জোকারের প্রযোজনা চলছিলো, শুটিং শুরু হয় ১৯৬৭ সালে এবং শেষ হয় ৬৯ এ। রাজ কাপুর তার দ্বিতীয় পুত্র ঋষি কাপুরকে এই মেরা নাম জোকারের মাধ্যমে চলচ্চিত্র জগতে প্রবেশ করিয়ে দেন। চলচ্চিত্রটিতে রাজ কাপুর রাজু নামের যে জোকারের চরিত্রে অভিনয় করেছিলেন তার শৈশবকালের চরিত্রে ঋষি অভিনয় করেছিলেন, ঋষি মাত্র ১৫ বছর বয়সে (১৯৬৭ সালে) চলচ্চিত্রটিতে অভিনয় করা শুরু করেন। এই চলচ্চিত্রটিতে যৌনতার উন্মেষ ঘটানো হয়েছে, রয়েছে অন্তর্বাসের দৃশ্য, আছে নগ্নতাও, অভিনেত্রী সিমি গারেওয়ালকে দিয়ে রাজ কাপুর একটি নগ্ন দৃশ্যে অভিনয় করিয়েছিলেন। রাজু একজন পেশাদার-জোকার যে মাঝপথে লেখাপড়া ছেড়ে দিয়েছে। তার জীবনে তিনজন নারী আসে, তিনজন নারীই তাকে পছন্দ করে, ছোটোবেলায় সর্বপ্রথম সে তার স্কুল-শিক্ষিকা ম্যারিকে কাপড় বদলানো অবস্থায় দেখে ফেলে, তাকে সে মনে মনে পছন্দও করে এবং তার ভালোবাসা পেতে চায়। ম্যারি তার প্রেমিক ড্যাভিডকে বিয়ে করলে রাজু মনঃক্ষুণ্ণ হয়। রাজু বড় হয়, জোকারগিরি করতে করতে এক সার্কাসে এক রাশিয়ান সুন্দরীর সঙ্গে তার পরিচয় হয়, তার সঙ্গে বন্ধুত্বের এক পর্যায়ে তারা দুজন চুম্বনও করে, কিন্তু সার্কাসের মালিক মহেন্দ্র সিং রাজুকে বকা দিলে রাজুর আবার মনঃক্ষুণ্ণ হয়। রাজু এরপরে মুম্বাইয়ের এক বস্তির মেয়ে মিনুর সঙ্গে পরিচিত হয়, এই মেয়েটির সঙ্গেও রাজুর সম্পর্ক বেশি দিন টেকেনা। রাজু বুড়ো বয়সে তার জীবনে আসা তিনজন নারীকে তার সার্কাসের অনুষ্ঠানে আমন্ত্রণ জানায় চিঠির মাধ্যমে এবং তারা সবাই রাজুর সার্কাস প্রোগ্রাম দেখতে আসে। রাজ কাপুর - রাজু মনোজ কুমার - ড্যাভিড রাজেন্দ্র কুমার - নিজচরিত্র ধর্মেন্দ্র - মহেন্দ্র সিং সিমি গাড়েওয়াল - ম্যারি ঋষি কাপুর - ছোটো রাজু (রাজুর ছোটোবেলার চরিত্র) দারা সিং - শের সিং পদ্মিনী - মিনু "Cult Hindi films that flopped"। The Times of India। ৯ নভেম্বর ২০১৬। সংগ্রহের তারিখ ৯ নভেম্বর ২০১৭।  "Rishi Kapoor remembers father Raj Kapoor on his 29th death anniversary; quotes Mera Naam Joker"। firstpost.com। ২ জুন ২০১৭। সংগ্রহের তারিখ ৯ নভেম্বর ২০১৭।  "Adult content in Hindi-Urdu cinema"। www.indpaedia.com। সংগ্রহের তারিখ ১ নভেম্বর ২০১৬।  "B'wood stars dare to bare"। The Times of India। সংগ্রহের তারিখ ১ নভেম্বর ২০১৬।  "Utsav, Maya Memsaab, Kamasutra: Why we shouldn't be shocked over Radhika Apte's nude scene!"। www.bollywoodlife.com। ২৮ এপ্রিল ২০১৫। ৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।  "OMG! Ranveer Singh Has Shot Nude Scenes In Befikre; Says, 'You Will See My Butt Naked"। Filmibeat। ১২ অক্টোবর ২০১৬। সংগ্রহের তারিখ ১ নভেম্বর ২০১৬।  "Happy birthday Raj Kapoor: 9 hottest heroines of the Show Man"। Hindustan Times। ১৪ ডিসেম্বর ২০১৫। সংগ্রহের তারিখ ১ নভেম্বর ২০১৬।  ইন্টারনেট মুভি ডেটাবেজে মেরা নাম জোকার (ইংরেজি)
ববি (১৯৭৩-এর চলচ্চিত্র)

ববি (হিন্দি: बॉबी) হচ্ছে ১৯৭৩ সালে মুক্তিপ্রাপ্ত রাজ কাপুরের পরিচালনায় একটি হিন্দি ভাষার চলচ্চিত্র। চলচ্চিত্রটির কাহিনী ছিলো একজন অল্প বয়সী তরুণ এবং উঠতি বয়সী তরুণীর প্রেম নিয়ে এবং ঋষি কাপুর অভিনীত এটি প্রথম চলচ্চিত্র ছিলো যেটাতে তিনি মুখ্য এবং বড়ো গুরুত্বপূর্ণ চরিত্রে অভিনয় করেন কারণ মেরা নাম জোকার (১৯৭০) চলচ্চিত্রে তার চরিত্র ছিল ছোটো। তাছাড়া এই ববি ডিম্পল কাপাডিয়ারও অভিনয় করা প্রথম চলচ্চিত্র ছিলো এবং চলচ্চিত্রটিতে তিনি বিকিনি পরেছিলেন। চলচ্চিত্রটি ১৯৭৩ সালের ২৮ সেপ্টেম্বর মুক্তি পেয়েছিলো এবং বক্স অফিসে প্রথম দিকে স্থান করেছিলো, ১৯৭৩ সালের সবচেয়ে বেশি আয়কারী এই ববিই। তাছাড়া হিন্দি চলচ্চিত্র জগতের অন্যতম সেরা প্রণয়ধর্মী এবং ব্যবসাসফল চলচ্চিত্রগুলোর তালিকায় এই ববিকে সবসময়ই রাখা হয়। চলচ্চিত্রটি তার সঙ্গীত, দৃশ্যপট এবং সংলাপের জন্য বিখ্যাত হয়ে আছে। হিন্দি চলচ্চিত্রে (এবং ভারতে) উঠতি বয়সের প্রেমের অবতারণা এটিই ছিলো প্রথম, তাও আবার ১৫ বছর বয়সী ডিম্পল বক্ষবন্ধনী এবং জাঙ্গিয়া পরিহিত অবস্থায় ক্যামেরার সামনে এসেছিলেন যা তখনকার ভারতীয় চলচ্চিত্র জগতে দেখা যেতোনা সাধারণত। ববিকে টাইমস অব ইন্ডিয়া পত্রিকা 'সর্বকালের সেরা ২৫ প্রণয়ধর্মী চলচ্চিত্র' তালিকায় ৩য় স্থানে রেখেছিলো। চলচ্চিত্রটির গল্প বোম্বে শহরের একজন অল্প বয়সী তরুণ এবং এক উঠতি বয়সী মেয়ের প্রেম কাহিনী নিয়ে। রাজ নাথ (ঋষি কাপুর) হচ্ছে এক বড় ব্যবসায়ীর ছেলে আর অপরদিকে ববি ব্র্যাগাঞ্জা (ডিম্পল কাপাডিয়া) একটা জেলের মেয়ে। রাজ তার বোর্ডিং স্কুল পাশ করে বাসায় আসে। বাসায় তার মা-বাবা তার জন্য জন্মদিনের এক অনুষ্ঠানের আয়োজন করে। রাজ যখন ছোটো ছিলো তখন ব্র্যাগাঞ্জা নামের এক মহিলা তার দেখাশোনা করত, রাজ তাকে আন্টি বলে ডাকত। মিসেস ব্র্যাগাঞ্জা রাজের জন্মদিনের অনুষ্ঠানে তার নাতি ববিকে নিয়ে আসে কিছুক্ষণের জন্য এবং ছোটোখাটো একটা উপহার দিয়ে চলে যায়। রাজের ববিকে দেখে ভালো লেগে যায় এবং সে তার সাথে বন্ধুত্ব করবে বলে মনস্থির করে। রাজ মিসেস ব্র্যাগাঞ্জাদের বাসায় যায়। ববির সাথে রাজের কথা হয়, ধীরে ধীরে বন্ধুত্বও বাড়তে থাকে। ববিদের আর্থিক অবস্থা রাজদের চেয়ে অনেক খারাপ হওয়ায় রাজের মা-বাবা চায়না যে রাজ ববির সাথে মিশুক। এটা নিয়ে অনেক ঝামেলা হয়। যদিও সিনেমার শেষের দিকে ববি আর রাজের সম্পর্কটাকে তাদের অভিভাবকেরা ইতিবাচকভাবেই দেখে। ঋষি কাপুর - রাজ নাথ ডিম্পল কাপাডিয়া - ববি ব্র্যাগাঞ্জা প্রেম নাথ - জ্যাক ব্র্যাগাঞ্জা (ববির পিতা) দুর্গা খোটে - ববির দাদী মিসেস ব্র্যাগাঞ্জা (জ্যাকের মা) প্রাণ - জনাব নাথ (রাজের পিতা) সোনিয়া সাহনী - মিসেস সুষমা নাথ (নাথের স্ত্রী, রাজের মা) অরুণা ইরানি - নিমা প্রেম চোপড়া - প্রেম চোপড়া ফরিদা জালাল - অল্কা 'নিক্কি' শর্মা পিঞ্চু কাপুর - মিঃ শর্মা জগদীশ রাজ - পুলিশ ইন্সপেক্টর "Dimple Kapadia Birthday Special: Iconic looks of the ageless beauty"। freepressjournal.in। ৮ জুন ২০১৭। সংগ্রহের তারিখ ৯ নভেম্বর ২০১৭।  "Box Office 1973"। Boxofficeindia.com। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৬-০১।  "Top Earners 1970-1979"। Boxofficeindia.com। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৬-০১।  Worth Their Weight In Gold! (70's) ওয়েব্যাক মেশিনে আর্কাইভকৃত ২২ অক্টোবর ২০১৭ তারিখে, Box Office India, 3 November 2011 Kanwar, Rachna (৩ অক্টোবর ২০০৫)। "25 Must See Bollywood Movies"। Indiatimes movies। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১০।  ইন্টারনেট মুভি ডেটাবেজে ববি (ইংরেজি) অলমুভিতে ববি (ইংরেজি) রটেন টম্যাটোসে ববি (ইংরেজি)
এ এইচ এম মোস্তাফিজুর রহমান

প্রফেসর ড. এ এইচ এম মোস্তাফিজুর রহমান জাতীয় কবি কাজী নজরুল ইসলাম বিশ্ববিদ্যালয় এর সাবেক উপাচার্য। তিনি বিশ্ববিদ্যালয়ের ৫ম উপাচার্য হিসাবে ২০১৭ সালের ১৩ নভেম্বর দায়িত্ব গ্রহণ করেন। ১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন। ১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন। ১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন। বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন। ‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার। জাতীয় কবি কাজী নজরুল ইসলাম বিশ্ববিদ্যালয়ে ২০১৯ সালের মে মাসে ২০ পদের বিপরীতে ৩৫ জন নিয়োগ দেবার বিজ্ঞপ্তি প্রকাশিত হয়। ২৭ ডিসেম্বর অনুষ্ঠিত হয় এর লিখিত পরীক্ষা। এই নিয়োগকে কেন্দ্র করে উপাচার্যের বিরুদ্ধে ব্যাপক দুর্নীতির অভিযোগ উঠে। "কাজী নজরুল ইসলাম বিশ্ববিদ্যালয়ে নতুন উপাচার্য!"। বিডিনিউজ২৪। নভেম্বর ১৩, ২০১৭। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১৮।  "কবি নজরুল বিশ্ববিদ্যালয়ে নতুন উপাচার্য নিয়োগ"। প্রথম আলো। নভেম্বর ১৩, ২০১৭। সংগ্রহের তারিখ ডিসেম্বর ৯, ২০১৮।  "নজরুল বিশ্ববিদ্যালয়ের নতুন উপাচার্য এ এইচ এম মু্স্তাফিজুর রহমান"। প্রিয়.কম। নভেম্বর ১৩, ২০১৭। সংগ্রহের তারিখ ডিসেম্বর ৯, ২০১৮।  "নজরুল ভার্সিটির নয়া উপাচার্য ড. মোস্তাফিজুর রহমান"। জনকণ্ঠ। নভেম্বর ১৫, ২০১৭। সংগ্রহের তারিখ ডিসেম্বর ৯, ২০১৮।  "সফলতা পেতে মহৎ হতে হবে'"। ঢাকাটাইমস২৪। ডিসেম্বর ৯, ২০১৮। সংগ্রহের তারিখ ডিসেম্বর ৯, ২০১৮।  "এ এইচ এম মোস্তাফিজুর রহমান"। মাছরাঙা টিভি। ডিসেম্বর ৯, ২০১৮। সংগ্রহের তারিখ ডিসেম্বর ৯, ২০১৮। [স্থায়ীভাবে অকার্যকর সংযোগ] "নজরুল বিশ্ববিদ্যালয় ভিসির বিরুদ্ধে অনিয়ম ও দুর্নীতির অভিযোগ"। একুশে টিভি। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।  "নজরুল বিশ্ববিদ্যালয়ের কর্মকর্তা-কর্মচারী নিয়োগে অনিয়ম"। দৈনিক দেশ জনকণ্ঠ। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।  "উপাচার্যের বিরুদ্ধে কর্মকর্তা-কর্মচারী নিয়োগে অনিয়মের অভিযোগ"। দৈনিক দেশ রুপান্তর। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।  "জাককানইবির নিয়োগ পরীক্ষায় অস্বচ্ছতার অভিযোগ!"। অধিকার নিউজ। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।
আরাস প্রজাতন্ত্র

আরাস প্রজাতন্ত্র (আজারবাইজানি: Araz Türk Cümhuriyyəti; এছাড়াও আরাক্স প্রজাতন্ত্র অথবা আরাক্সি প্রজাতন্ত্র নামেও পিরিচিত) দক্ষিণ ককেশাসের একটি স্বল্পকাল স্থায়ী ও অস্বীকৃত রাষ্ট্র ছিলো, যার প্রায় অধিকাংশ বর্তমানে আজারবাইজানের নাখচিভান স্বায়ত্তশাসিত প্রজাতন্ত্রের অংশ। আরাস নদীর নামে এর নামকরণ করা হয়েছে যার দক্ষিণ সীমানা এই নদীর সাথে সংলগ্ন; ১৯১৮ সালে জাফরগুলু খান নাখচিভানস্কি, আজারবাইজান গণতান্ত্রিক প্রজাতন্ত্র-এর ক্ষমতাসীন ইকুয়ালিটি পার্টি এবং উসমানীয় সাম্রাজ্য সরকারের সহায়তায় প্রজাতন্ত্র ঘোষণা করেন। আরাস প্রজাতন্ত্রের সৃষ্টি দক্ষিণ ককেশাসের ব্রিটিশ প্রধান কমিশনার স্যার জন অলিভার ওয়ারড্রপের একটি সীমান্ত প্রস্তাবের প্রতিক্রিয়ায় ছিল, যা আর্মেনীয় প্রজাতন্ত্রের এলাকা হিসেবে নির্ধারিত ছিল। ১৯১৯ সালে জুন মাসের মাঝামাঝিতে আরাস যুদ্ধের সময় যখন প্রথম আর্মেনীয় প্রজাতন্ত্রের সেনা এই অঞ্চলের দিকে অগ্রসর হয় ও এটির নিয়ন্ত্রণ গ্রহণে সফল হলে আরাস প্রজাতন্ত্রের অবসান ঘটে। তবে, এটি আজারবাইজান প্রজাতন্ত্র ও উসমানীয় সাম্রাজ্যের বাহিনী দ্বারা নখিচেভেন অঞ্চলে অগ্রগতির সূচনা করে এবং জুলাইয়ের শেষার্ধে আর্মেনিয়া এই অঞ্চলটির নিয়ন্ত্রণ হারিয়ে ফেলে। প্রথম আর্মেনীয় প্রজাতন্ত্র আজারবাইজান গণতান্ত্রিক প্রজাতন্ত্র নাখেচিভান স্বায়ত্তশাসিত প্রজাতন্ত্র আর্মেনীয়-আজারবাইজানি যুদ্ধ Dr. Andrew Andersen, Ph.D. Atlas of Conflicts: Armenia: Nation Building and Territorial Disputes: 1918-1920 Армяно-Азербайджанские вооруженные конфликты 1919-1920 гг.
গয়গল হ্রদ

গয়গল (আজারবাইজানি: Göygöl, আক্ষরিক অর্থ "নীল হ্রদ") আজারবাইজানের একটি প্রাকৃতিকভাবে অবরুদ্ধ হ্রদ। এটি মুরোভদাগের পাদদেশে ও গাঞ্জা থেকে স্বল্প দূরত্বে অবস্থিত। ১১৩৯ সালের ২৫শে সেপ্টেম্বরে ভূমিকম্পে কাপাজ পর্বতের কিছু অংশ ভেঙ্গে যায় এবং কুরক্কে নদীটির পথ বন্ধ করে দেয়। ফল সরূপ পর্বতের বিশুদ্ধ জলধারা হ্রদের রূপ গ্রহণ করে, সেজন্য হ্রদটির নামকরণ করা হয়েছে গয়গল; যা পানির বিশুদ্ধতা নির্দেশ করে। ২৫ এপ্রিল ২০০৮ তারিখে হ্রদটির নিকটবর্তী শহর খানলার শহরের নাম পরিবর্তন করে গয়গল করা হয়। ১৮১৯ সালে জার্মান বাশিন্দাগণ হেলেনেনডর্ফ শহরের প্রতিষ্ঠা করে এবং ১৯৩৮ সালে এর নাম পরিবর্তন করে খানলার করা হয়। ১৯৪১ সালে, জার্মান বসতি স্থাপনকারীদের সোভিয়েত কর্তৃপক্ষ দ্বারা কাজাখস্তানের কাছে স্থানান্তরিত হয় এবং তাদের স্থান আনাসতাস মিকোয়ান-এর আদেশে আর্মেনীয়গণ পূরণ করে। ১৯২৫ সালে এই হ্রদটি সদ্য প্রতিষ্ঠিত "গয় গল স্টেট রিজার্ভ"-এর অন্তর্ভুক্ত করা হয়, যা ২০০৮ সালে গয়গল জাতীয় উদ্যান হিসাবে প্রতিষ্ঠা পায়। বৃহত্তর গয়গল এলাকায় ১৯টি হ্রদ রয়েছে, যার ৮টি বৃহৎ হ্রদ শ্রেণীর অন্তর্ভুক্ত, তার মধ্যে মারাল-গল, জেলিলগল, কারাগল উল্লেখ্য। এটি সমুদ্রপৃষ্ঠ থেকে ১,৫৫৬ মিটার উচ্চতায় অবস্থিত। এর সর্বমোট দৈর্ঘ্য ৬,৪৬০ মিটার। হ্রদটির গভীরতা ৯৩ মিটার। পানির বিশুদ্ধতা ও স্বচ্ছতার কারণে পানির নিচে ৮-১০ মিটার পর্যন্ত সবকিছু দেখা যায়। এই হ্রদের জীব বৈচিত্র্য খুবই সমৃদ্ধ। প্রাকৃতিকভাবে এই হ্রদ সৃষ্টর পর এখান থেকে ট্রোউট নদীর উদ্ভব হয়। গয়গল এলাকা শুষ্ক শীতকাল এবং হালকা গরম গ্রীষ্মকালের জন্য সুপরিচিত। ৬০০ হতে ৯০০ মিমির মধ্যে এখানে বৃষ্টিপাত হয়ে থাকে। গয়গলের নিকট আজারবাইজানি সেনাবাহিনীর একটি ছাউনি আছে। বসন্ত এবং গ্রীষ্ম ঋতুতে হ্রদটি একটি প্রধান পর্যটন আকর্ষণ। ২০০৯ সালে, ৪৫০০রও বেশি পর্যটক গয়গল দর্শনে আসেন, যার অধিকাংশই জার্মান নাগরি। গয়গলের আশেপাশে বেশিরভাগ জনগণ জার্মান জাতিগোষ্ঠীর, ১৮৫৪ সালে নির্মিত পুরাতন জার্মান লুথেরান গির্জা সহ অনেক জার্মান সংস্কৃতির স্মারকস্তম্ভ অবস্থিত। এর সৌন্দর্যের কারণে, অনেক উপন্যাস, কবিতা এবং সঙ্গীত ব্যান্ডগুলির জন্য হ্রদটি একটি অনুপ্রেরণা হয়ে উঠেছে। গয়গল জাতীয় উদ্যান "Ministry of Ecology of Azerbaijan: Lakes"। ১৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  Большая Советская Энциклопедия: Гейгель “Погляди на Гейгель, королеву озер”... 24.11.05 Фаик ЗАКИЕВ ওয়েব্যাক মেশিনে আর্কাইভকৃত ২২ নভেম্বর ২০০৮ তারিখে Retrieved on 30 September 2010 Гейгель отмечает свое 189-летие – 23.08.2008 First News Retrieved on 30 September 2010 "The Map of Azerbaijan"। Media-az.com। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০০৮।  Гейгельский Национальный Парк "DÖVLƏT TƏBİƏT QORUQLARI: Göy-göl Dövlət Təbiət Qoruğu"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  10.07.2010 First News Retrieved on 30 September 2010 GÖY GÖL – ƏHMƏD CAVAD[স্থায়ীভাবে অকার্যকর সংযোগ] "Göygöl"ün 40 yaşı qeyd edilib. 30.01.2010 Ayna newspaper. Xatun ওয়েব্যাক মেশিনে আর্কাইভকৃত ২০১১-১০-০৮ তারিখে Retrieved on 30 September 2010
তুর্কমেনী রন্ধনশৈলী

তুর্কমেনী রন্ধনশৈলী হচ্ছে তুর্কমেনিস্তানের রান্না যা মধ্য এশিয়ার অন্যান্য দেশের অনুরূপ। প্লভ (পিলাফ) হচ্ছে প্রধান খাবার, দৈনন্দিন খাদ্য, যা উৎসব উদযাপনে পরিবেশিত হয়। এটি একটি ওলন্দাজ চুলার অনুরূপ একটি বড় পেটা লোহার কড়াইয়ে মাটন, গাজর এবং ভাজা চাল দিয়ে প্রস্তুত করা হয়। ম্যান্টি তৈরীতে ব্যবহৃত হয় ছাগলের মাংস, পেঁয়াজ বা কুমড়া দিয়ে। শুরপা হচ্ছে মাংস এবং শাকসব্জি দিয়ে তৈরী স্যুপ। রেস্টুরেন্ট এবং বাজারে বিভিন্ন ধরনের পুর ভরা খাবার পাওয়া যায়, যেমন সোমসা, গুটাপ এবং ইশলীক্লি। এগুলো ভ্রমণকারী এবং ট্যাক্সি ড্রাইভারদের কাছে জনপ্রিয়। কারণ এগুলো দ্রুত চলার পথে দ্রুতই খাওয়া যায়। প্রায়ই রাস্তাঘাট ও স্ট্যাণ্ডে বিক্রি হয়। তুর্কমেনি রান্না সাধারণত মশলা বা মশলাজাতীয় দ্রব্য ব্যবহার করে না এবং সুগন্ধি জন্য তুলাবীজের তেল অধিক পরিমাণে ব্যবহৃত হয়। শাশলীক, স্ক্রু আকারের মাটন, শুয়োরের মাংস, মুরগি বা কখনও কখনও মাছ কাঠকয়লার আগুনে গ্রিল করা হয় এবং কাঁচা কাটা পেঁয়াজ এবং একটি বিশেষ সিরকা ভিত্তিক সস দিয়ে সাজিয়ে, রেস্টুরেন্টে পরিবেশিত হয় এবং প্রায়ই পথপার্শ্বে বিক্রি হয়। তুর্কমেনিস্তার রেস্টুরেন্ট প্রধানত রাশিয়ান খাবার যেমন পেলম্যানি, গ্রচস্কা, গলুবসি এবং মেয়েরাইজ-ভিত্তিক স্যালাদ পরিবেশন করে। কিছু অঞ্চলে ল্যাগম্যান নামক উইগুর নুডলস পাওয়া যায়। তুর্কমেনিস্তান সম্ভবত তার তরমুজের জন্য বেশি বিখ্যাত। বিশেষত সাবেক সোভিয়েত ইউনিয়ন যেখানে এরা একসময়ে প্রধান সরবরাহকারী ছিল। যদিও বর্তমানে খুব সামান্য তরমুজ রপ্তানি করা হয়। তরমুজ তুর্কমেনিস্তানে জাতীয় গর্ব এবং সেখানে তরমুজ দিবস পালন করা হয়। তরমুজ দিবস সরকারি ছুটির দিন। তুর্কী সূত্র দাবি করে যে দেশটিতে ৪০০ টি জাতের তরমুজ উৎপাদন করে। খাবার প্রায় সবসময় নান রুটি থাকে, মধ্য এশিয়ার চ্যাপ্টা রুটি যা স্থানীয়ভাবে সোরেক নামে পরিচিত। তুর্কমেন রুটি অঞ্চলের অন্যান্য রুটি থেকে আলাদাভাবে প্রস্তুত করা হয়। প্রথাগত তামদৈর মাটির চুলায় পুরু, চাকতির মত গোল এই রুটি সেঁকা হয়। তুর্কমেন সংস্কৃতিতে রুটি গুরুত্বপূর্ণ ভূমিকা পালন করেছে। এখানে একটি রুটির উপরের অংশকে নিচে রাখা অভদ্রতা বলে গণ্য হয়। রুটি এবং এর প্রস্তুতি নিয়ে এখানে একাধিক কুসংস্কার প্রচলিত আছে। রুটির মধ্যে মাংস ভরে সেঁকা হয় যা এটলি সোরেক বা মাংস রুটি নামে পরিচিত। ইয়াগলি সোরেক হচ্ছে ঘি দিয়ে তৈরী রুটি যার বাংলা অর্থ হচ্ছে তেলওয়ালা রুটি বা তেলতেলা রুটি। মধ্য এশিয়ার বাকি দেশের মত সবুজ চা এখানকারও প্রাথমিক পানীয়, যা সব সময় পান করা হয়। উপভোগ করে। তুর্কমেনিয়ার ভাষাতে "চাই" (চা) খাবার খাওয়া অথবা বেড়াতে গিয়ে বসাকে বোঝায়। দাশোগুজ অঞ্চলে, মাঝে মাঝে কাজাখ শৈলীতে দুধ চা তৈরী করা হয়। সকালের নাস্তায় কেফিরের মত ঘন দইয়ের পানীয় গেটিক পরিবেশন করা হয়। কখনো কখনো এটা বোরেক বা ম্যান্টিতে প্রথাগত টক দইয়ের বদলে ব্যবহার করা হয়। তবে চাল নামক উটের দুধ থেকে তৈরী পানীয় সুপরিচিত। এটা সাদা পানীয়, টক স্বাদের এবং মধ্য এশিয়ায় জনপ্রিয় বিশেষ করে তুর্কমেনিস্তানে। নির্দিষ্ট প্রস্তুত প্রণালীর কারণে এটা শুধুমাত্র নির্দিষ্ট অঞ্চলে প্রস্তুত হয়। বিদেশীদের খাওয়ানোর জন্য চাল রপ্তানী খুবই কষ্টসাধ্য ব্যাপার। এটি কিরগিজ পানীয় শোরোর অনুরূপ।
.এমএম

.এমএম (.mm) হলো মিয়ানমার (অফিসিয়াল নামঃ সংযুক্ত প্রজাতন্ত্রী মিয়ানমার - The Republic of the Union of Myanmar)-এর জন্য ইন্টারনেট প্রদত্ত রাষ্ট্রীয় সংকেত (ccTLD) এবং ডোমেইন সাফিক্স। এটি ১৯৯৭ সালে নির্ধারিত করে সংযোজন করা হয়েছিলো। এর পূর্বে ১৯৮৯ হতে বর্মার জন্য আইএসও ৩১৬৬ আলফা-২ (ISO 3166 alpha-2) সংকেত ছিলো বিইউ (BU), কিন্তু এর জন্য রাষ্ট্রীয় সংকেত (ccTLD) হিসাবে .bu নির্ধারণ করে সংযোজন করা হয়নি। ১৯৯৭ সালে মিয়ানমার প্রবাসী দুজন অস্ট্রেলিয়ান নাগরিক কর্তৃক পরিচালিত “ঈগল গ্রুুুপ” নামক প্রতিষ্ঠানটি মিয়ানমারে প্রথম ইন্টারনেটের মাধ্যমে যোগাযোগ করার সুবিধাটি চালু করে। তারা যুক্তরাজ্যের হাই উইকোম্বেতে অবস্থিত ডিজিসার্ভ নামীয় একটি ব্রিটিশ কোম্পানীর সাথে .এমএম-এর জন্য ডোমেইন নেম সিস্টেম (ডিএনএস) সেবা প্রাপ্তির লক্ষে চুক্তিবদ্ধ হয়। .এমএম সম্পর্কিত সকল ডিএনএস অনুসন্ধান কাজ সম্পাদনের জন্য ডিজিসার্ভ কর্তৃপক্ষ দুটি নাম সার্ভার এনএস১.ডিজিসার্ভ.কম (ns1.digiserve.com) এবং এনএস২.ডিজিসার্ভ.কম (ns2.digiserve.com)-কে .এমএম নামের জন্য রুট নাম সার্ভার হিসাবে ব্যবহার করতো। ১৯৯৯ সালে বার্মিজ সরকার কর্তৃক ঈগল গ্রুপ দ্বারা প্রদত্ত ইন্টারনেটের এই পরিষেবাটি বন্ধ করে দেওয়া হয়। পরবর্তীতে এই দুইটি সার্ভার ইয়াঙ্গুনে অবস্থিত মিয়ানমারের ডাক ও টেলিযোগাযোগ কর্তৃপক্ষ কর্তৃক নিয়ন্ত্রিত দুটি নাম সার্ভার এনএস০.এমপিটি.নেট.এমএম (ns0.mpt.net.mm) এবং এনএস১.এমপিটি.নেট.এমএম (ns1.mpt.net.mm)-এর দ্বারা প্রদত্ত টপ-লেভেল ডোমেইন (টিএলডি) .কম.এমএম (.com.mm), .নেট.এমএম (.net.mm), .ইউ.এমএম (.u.mm) এবং .অর্গ.এমএম (.org.mm)-এর ক্ষেত্রে সার্ভিস-অরিয়েন্টেড আর্কিটেকচার (এসওএ) হিসাবে প্রতিনিধিত্ব করতো। ২০০২ সালের ফেব্রুয়ারিতে ডিজিসার্ভের ডিএনএস সার্ভার গণতন্ত্রপন্থী কর্মীদের দ্বারা হ্যাক করা হয়, এর ফলে ডব্লিউডব্লিউডব্লিউ.গভ.এমএম (www.gov.mm)-সহ .এমএম-এর সকল ডোমেইনের নাম পুনর্নির্দেশিত হয়ে অপর একটি ওয়েবসাইটে চলে যাচ্ছিলো যেটিতে প্রখ্যাত ছাত্র নেতা মিন কো নাইংয়ের তিন দিন মেয়াদের মুক্তি দাবী করা হয়। ২০০৫ সালের শুরুতে মিয়ানমারের ডাক ও টেলিযোগাযোগ কর্তৃপক্ষ অবশেষে .এমএম নাম স্পেসের ব্যবস্থাপনার নিয়ন্ত্রণ পুনরায় গ্রহণ করে এবং ডিজিসার্ভের নাম সার্ভারগুলিকে নিজেদেরগুলির সাথে প্রতিস্থাপিত করে। মিয়ানমারে ব্যবসা সংক্রান্ত ডোমেইন নাম .নেট.এমএম (.net.mm) এবং .কম.এমএম (.com.mm)-তে সংযুুুুক্তির জন্য মিয়ানমার টেলিপোর্ট (পূর্বের বাগান সাইবারটেক)-এর মাধ্যমে অথবা সরাসরি মিয়ানমার ডাক ও টেলিকমস থেকে নিবন্ধন করা যায়। .এডু.এমএম (.edu.mm), .অর্গ.এমএম (.org.mm), .গভ.এমএম (.gov.mm) ডোমেইন নাম অফিসিয়াল এবং সরকারি ব্যবহারের জন্য সংরক্ষিত। এখানে কোন হুইজ (whois) পরিষেবা প্রদান করা হয় না। আবার, মিয়ানমার টেলিপোর্ট (পূর্বনামঃ বাগান সাইবারটেক)-এর পরিষেবাটিও বার্মিজ সরকার কর্তৃক বন্ধ করে দেওয়া হয়েছিল। বর্তমানে, কেবলমাত্র সরকারি মালিকানাধীন মিয়ানমার ডাক ও টেলিকমস বিভাগ ইন্টারনেট এবং ইমেইলের ক্ষেত্রে প্রদত্ত সকল পরিষেবার দিকটি তদারকি এবং নিয়ন্ত্রণ করে থাকে। IANA .mm whois information, accessed January 2011 IANA .MM Whois Information IANA .mm হুইজ তথ্য (ইংরেজি) .mm হুইজ পরিষেবা[স্থায়ীভাবে অকার্যকর সংযোগ] (ইংরেজি) .mm ডোমেইন সন্ধান[স্থায়ীভাবে অকার্যকর সংযোগ] (ইংরেজি) .mm ডোমেইন নিবন্ধন[স্থায়ীভাবে অকার্যকর সংযোগ] (ইংরেজি)